Origami hétvége 2012. március 30. – április 1.

Idén tavasszal a tavalyi helyszínen várunk minden érdeklődőt az immár hagyományossá vált origami hétvégére. Az elmúlt alkalmakhoz hasonlóan lehetőség lesz kiállításra, beszélgetésre, hajtogatásra.

Helyszín: Balatonkenesei Postás Üdülő  Balatonkenese, Balaton út 65. 

Az épület a postával egy ingatlan. Megközelíthető gépkocsival közvetlenül a 71. sz. főútról, vonattal vagy autóbusszal, az épület a vasútállomással szemben található. 

Az épületben 14 db 3 ágyas (4 db közösen használt fürdővel) és 4 db  2 ágyas (zuhanyzós szoba van). A közös fürdős szobákhoz 4 db zuhanyzó és 4 db WC tartozik, mosdó ezekben a szobákban mindben van. A zuhanyzós szobákhoz természetesen szobánként WC is van.

A szállás díja: 2400 Ft/fő/éj

Ellátás: Teljes ellátás (Péntek este vacsorával kezdünk, és vasárnap ebéddel zárunk.)

A közelben van bolt, pékség, ha valaki máshogy akarja megoldani az étkezéseket.

Részvételi díj:

2500 Ft Magyar Origami Kör (MOK) idei érvényes tagság esetén,

3500 Ft nem Körtagnak.

Jelentkezni a RÉSZVÉTELI DÍJ BEFIZETÉSÉVEL lehet. Számlaszám:

Magyar Origami Kör, 11732002-20088002 (OTP Bank)

A megjegyzés rovatba írjátok be a neveteket!!!

A szállás és étkezés költségét a helyszínen kell fizetni, de a jelentkezési lapon  BIZTOSRA be kell jelölni, hogy ki mit kér. Az étkezés idén a szomszédos óvodában lesz.

Jelentkezési határidő: március 15.

Jelentkezéseket csak a részvételi díj befizetése ellenében tudunk elfogadni. Kérjük a határidő betartását! A jelentkezési lapokat a mariann.villanyi@gmail.com és a Teréz Kerti kertiterez0317@gmail.com  címre is kérjük elküldeni.
Program előzetes: 

Péntek délután kiállítás rendezés, bemelegítő foglalkozások, este megnyitó.

Szombaton egész napos hajtogatás. Délután átsétálunk a Katica pékségbe, ahol a helyi érdeklődőket fogjuk tanítani, ahova várjuk a tanítani vágyók jelentkezését. A pékségben lesz a vacsora is.

Szombaton egy egészen rövid MOK közgyűlést is kell tartanunk, hogy időben megfelelhessünk az új Civil Törvény előírásainak (kb. 15 perc)

Szombat vagy vasárnap reggeli fakultatív program: Nordic Walking séta a híres Tátorján tanösvényen szakképzett vezetővel ( 1000 Ft /fő, szintén helyben fizetendő)

Vasárnap megpróbáljuk bepótolni, amiről addig lemaradtunk és csomagolunk.

Kérünk mindenkit, hogy hozza magával a bemutatásra szánt alkotásait, ossza meg velünk ötleteit, hogy egymástól tanulva, feltöltődve dolgozhassunk tovább a következő találkozóig.

Mindenkit szeretettel várunk!

Kerti Teréz óvónő Balatonkenese Tel: 30/318-1410 
e-mail: kertiterez0317@gmail.com
Villányi Mariann Magyar Origami Kör  Tel: 06-20-941-62-69, mariann.villanyi@gmail.com
